ѽ єди́нице препѣ́тая, и тро̑це пречестна́я, си́лы и прему́дрости бездо́нная глубино̀! ка́кѡ ѿ са́магѡ илѝ нача́ла хотѣ́лъ бы кто̀ глаго́лати, илѝ у́бѡ черты̀ въ бж҃е́ственнѣйшій тво́й вводи́ти мра́къ ѡчище́нна зако́ннѡ ума̀: преводя́щи сегѡ̀ ѿ сла́вы въ сла́ву, мно́жицею ѻба́че и вну́трь пребыва́юща пресвѣ́тлагѡ мра́ка, не вѣ́мъ, я́коже ты̀ вѣ́си, илѝ во́ньже введе́нъ бы́сть мѡѷсе́й дре́вле, илѝ я́кѡ се́й ѻ́нагѡ ѡ́бразъ, илѝ у́бѡ сегѡ̀ ѻ́нъ: ѻба́че я́кѡ се́й преявле́ннѡ мы́сленъ мра́къ є́сть, и я́кѡ въ не́мъ соверша́ются бж҃е́ственнѣ и преесте́ственнѣ въта́йнѣмъ душѝ неизрече́ннѡ дх҃о́внагѡ соедине́нія и любвѐ та̂инства: вводи́міи со ѡсія́ніемъ просвѣща́ющагѡ дх҃а ѕѣлѡ̀ свѣ́тлѣ ви́дятъ